Dragi učenci!

Vstopamo v tretji teden pouka na daljavo. Sedaj se pa res že dolgo časa nismo videli. Pogrešam vas in mislim na vas.

Učiteljica Barbara

**SLOVENŠČINA**

Danes boš pri slovenščini prebral odlomek fantastične pripovedi, z naslovom *Kam pa kam, kosovirja*? Preden začneš z branjem odlomka, preberi vprašanja, ki se nahajajo pred samim besedilom (dejavnosti pred branjem) in nanje ustno odgovori. Nato preberi besedilo. Ko končaš z branjem, v zvezek za književnost/umetnost, napiši pisateljičino ime in priimek ter naslov prebranega besedila. Dajem ti dve možnosti:

1. lahko odgovoriš na vseh 9 vprašanj, ki se nahajajo na strani 83 ALI
2. si izbereš prvo ali drugo točko, ki se nahajata pod medijsko ustvarjalnico in pišeš o tem.

Izbira je tvoja. Če se boš odločil za vprašanja, nanje odgovarjaj v celih povedih. V kolikor pa bo tvoja izbira ena izmed točk pod medijsko ustvarjalnico glej, da boš napisal vsaj 10 povedi.

Če želiš, mi svoj končni izdelek lahko poslikaš in pošlješ.

**MATEMATIKA**

Spoznal boš novo snov, tehtanje. Najprej si oglej PowerPoint predstavitev, kjer imaš praktične naloge. Poskusi izvesti vse naloge. Če kaj ne bo šlo, za pomoč poprosi starše. Nato v matematični zvezek (s kvadratki) prepiši zapis, ki se nahaja v priponki. V učbeniku, na strani 72, reši vse tri naloge. Rešitve nalog zapiši v matematični zvezek.

**DRUŽBA**

Tako, kot vse stvari, se tudi promet skozi čas zelo spreminja. V učbeniku na straneh 72 in 73 preberi, kako se je promet, skozi preteklost, spreminjal. Nato v zvezek za družbo napiši naslov Promet nekoč in danes in v obliki miselnega vzorca zapiši spodnji zapis v zvezek.

Peš → živali → ročni vozovi → živalski vozovi → ladje → železnica → avtomobili → letala.